
[bookmark: _Toc78964933]GENERELL BESKRIVELSE
[bookmark: _Toc78964934]Om rammeavtale
Regionalt Innkjøp i Kongsvingerregionen (RIIK) har inngått en rammeavtale om leveranse av heldøgns helse- og omsorgstjenester til kommunene i Kongsvingerregionen. Tjenestene som dekkes av avtalen er delt inn i følgende deltilbud:

Deltilbud 1: Heldøgns helse- og Omsorgstjenester til rusmiddelavhengige.

Deltilbud 2: Heldøgns helse- og omsorgstjenester til voksne med psykiske lidelser, herunder demens, og/eller rusproblematikk kombinert med psykisk utviklingshemming eller annen atferdsproblematikk.


Anskaffelsen omfatter ikke kjøp av tjenester knyttet til BPA eller barneverntjenester.

Rammeavtalen er inngått på vegne av kommunene Grue, Kongsvinger, Nord-Odal, Sør-Odal, Våler og Åsnes (også kalt kunder videre).

[bookmark: _Toc78964935]Prosedyre for minikonkurranse
Tildeling av kontrakter under deltilbud 1 og 2 skal skje ved minikonkurranser. Alle leverandørene som henholdsvis er tildelt deltilbud 1 og 2 skal forespørres om tilbud på et konkret oppdrag. Målet med minikonkurranse er å avgjøre hvilket tilbud som best tilfredsstiller forespørselen.

Ved minikonkurranser skal malen for konkurransegrunnlag benyttes, malen kan fås ved henvendelse til produktansvarlig i kommunen eller saksbehandleren i RIIK. Kunde selv utarbeider konkurransegrunnlag og gjennomfører minikonkurranse, RIIK involveres som innkjøpsfaglig rådgiver.
[bookmark: _Toc78964936]Tildelingskriterier
Tildelingskriterier og tildelingskriterienes vekt for det enkelte avrop skal oppgis i forespørselen. Tildelingskriterier som kan benyttes omfatter de kriteriene som inngikk i konkurransen om rammeavtalen:

-	Kvalitet herunder arbeidsmetoder, resultater, aktiviteter og måltider, personalkompetanse og opplæring, bolig og geografisk beliggenhet, samhandling og samarbeid
-	Tidspunkt for oppstart
-	Pris

Prisen leverandøren innga i sitt tilbud i hovedkonkurransen skal ikke overstiges.
[bookmark: _Toc78964937]Kunngjøring av minikonkurranse
Kunde sender tilbudsforespørselen på e-post til alle leverandører på det aktuelle deltilbudet samtidig. Forespørselen kan også sendes gjennom konkurransegjennomføringsverktøy Mercell.
[bookmark: _Toc78964938]Spørsmål og svar
Ved eventuelle spørsmål til konkurransegrunnlaget skal spørsmålet anonymiseres og svares ut til alle leverandørene som deltar i minikonkurrnasen samtidig. Tilleggsinformasjonen som ønskes meddelt under konkurransefase må også formidles til samtlige leverandører.  
[bookmark: _Toc78964939]Tilbudsfrist
Tilbudsfristen skal gi leverandøren tilstrekkelig tid til å utarbeide tilbud. Tilbudsfristen bør ikke være kortere enn 7 dager.
[bookmark: _Toc78964940]Mottak av tilbud
I utgangspunktet skal alle leverandører på det aktuelle deltilbudet levere tilbud. Leverandør som gjentatte ganger unnlater å inngi tilbud kan bli ekskludert fra rammeavtalen.

Tilbud som ikke leveres innen fristen fastsatt i minikonkurransen skal avvises. Dersom minikonkurransen gjennomføres over e-post, skal tilbudet fra leverandøren leveres som en passordbeskyttet zip-fil. Leverandøren skal sende passordet innen 2 timer etter tilbudsfrist.
[bookmark: _Toc78964941]Evaluering
Kunde trenger å evaluere alle mottatte tilbud i henhold til bestemmelsene i rammeavtalen og den aktuelle minikonkurranse. Tildeling skjer på bakgrunn av hvilket tilbud som samlet sett blir vurdert som best basert på de oppgitte tildelingskriteriene og tildelingskriterienes fastsatte vekting. Det er utarbeidet en mal for evalueringsmatrise som bør benyttes under tilbudsevaluering.
[bookmark: _Toc78964942]Tildeling
Når kunde har evaluert tilbudene og valgt leverandør, skal en skriftlig melding om hvem som blir tildelt oppdraget sendes alle tilbyderne. Det må begrunnes hvorfor det vinnende tilbud vurderes som best. Det er utarbeidet en mal for tildelingsbrev som bør benyttes under tilbudsevaluering.
[bookmark: _Toc78964943]Protokoll
Kunde fører protokoll for hvert avrop på rammeavtalen. Protokollen må beskrive vesentlige forhold og viktige beslutninger gjennom avropsprosessen. Det er utarbeidet en mal for protokoll som bør benyttes. Kunde sender ferdig utfylt protokoll til riik@kongsvinger.kommune.no. 
[bookmark: _Toc78964944]Arkivhold
Kunde har ansvar for arkivhold. Etter gjennomført minikonkurranse bør følgende dokumenter være arkivert:

	Dokumenter
	Skjerming

	Forespørsel med vedlegg
	

	Innkomne tilbud
	UO § 23.3

	Spørsmål og svar/tilleggsinformasjon
	

	Avvisning
	UO § 23.3

	Leverandør korrespondanse – Inngående
	UO § 23.3

	Leverandør korrespondanse – Utgående
	UO § 23.3

	Tildelingsbrev
	

	Anskaffelsesprotokoll
	UO § 23.3

	Signert avtale
	UO § 13.1

	Endringsbilag på avtale
	UO § 13.1

